Jy moet 'n strategie hê, of jy aan die begin van die SEB-pad staan of in die proses is om jou telling te verbeter. Jou SEB-telling sal hom nie self bestuur nie en dit is baie gevaarlik om net 'n verifikasie-agent in te kry om te bevind wat jy hierdie jaar behaal het sonder om die proses te bestuur en seker te wees dat jy jou verlangde telling bereik het voordat jy aan verifikasie onderwerp word!
Besighede het nie eintlik meer n keuse wattter elemente hulle teen gemeet kan word nie. Daar moet 'n strategie ontwikkel om te verseker dat jy die minimum vereistes vir die element behaal Handves of Inkomste groep.
Dit is goed vir Suid-Afrikaanse besighede omdat ons in die reël deur swak administrasie gekenmerk word. 'n Goeie adminstratiewe stelsel sal jou besigheid verbeter.
Sonder die nodige dokumentasie ter stawing van jou SEB-aktiwiteite, kan jy nie aanspraak maak op die betrokke SEB-punte nie. Alle SEB-verwante aktiwiteite moet gedokumenteer en aan 'n verifikasie-agentskap as bewys voorgelê word.
In enige besigheid moet die Hoof Uitvoerende Beampte (HUB) direkte verantwoordelikheid aanvaar vir die maatskappy se SEB-telling. Ons het nog geen besigheid gesien wat hulle SEB suksesvol dryf sonder die HUB se direkte betrokkenheid nie.
Indien die maatskappy te klein is vir hierdie soort struktuur, word die verantwoordelikheid dié van die senior uitvoerende span.
In baie groot besighede is dit verkieslik om 'n transformasiehoof aan te stel. Kyk SEB en Transformasie.
Dit is belangrik om daarop te let dat SEB nie transformasie is nie. SEB is 'n rapporteringsoefening en moedig spesifieke aktiwiteite in 'n besigheid aan. Dit is egter 'n kwantitatiewe maatreël en bring nie enige kwalitatiewe elemente in berekening nie.
Eers wanneer 'n personeelspan gesamentlik sy aan sy werk met 'n gemeenskaplike doel voor oë en binne 'n korporatiewe kultuur wat almal verstaan, dan is transformasie bereik. Aaanvaar asseblief dat dat alle ontwikkeling n proses is, en nie ‘n eenmalige gebeurtenis nie.